
Text rozhodnutia
Súd: Krajský súd Banská Bystrica Spisová značka: 3To/97/2015 Identifikačné číslo súdneho spisu: 6714010455 Dátum vydania rozhodnutia: 30. 09. 2015 Meno a priezvisko sudcu, VSÚ: JUDr. Alojz Palaj ECLI: ECLI:SK:KSBB:2015:6714010455.2 Uznesenie Krajský súd v Banskej Bystrici, v trestnej veci obžalovaného W. G., pre prečin nebezpečného vyhrážania podľa § 360 ods. 1,2 písm. a) Tr. zák. a iné, o späťvzatí odvolania obžalovaného W. G. takto r o z h o d o l : Podľa § 312 ods. 4 Tr. por. späťvzatie odvolania obžalovaným W. G. b e r i e na vedomie. o d ô v o d n e n i e : Súd prvého stupňa napadnutým rozsudkom z 11.05.2015 uznal obžalovaného W. G. za vinného z prečinu nebezpečného vyhrážania podľa § 360 ods. 1,2 písm. a) Tr. zák. a iné a následne podľa § 40 ods. 1 písm. d) Tr. zák. upustil u obžalovaného od potrestania a zároveň podľa § 73 ods. 1 Tr. zák. mu uložil ochranné psychiatrické liečenie ambulantnou formou. Proti tomuto rozsudku podal obžalovaný odvolanie po doručení rozsudku, a to napriek tomu, že sa tohto práva výslovne vzdal do zápisnice o hlavnom pojednávaní po vyhlásení rozsudku. Vo veci podal odvolanie aj okresný prokurátor v neprospech obžalovaného. Pred začatím verejného zasadnutia obžalovaný po porade s obhajcom prehlásil, že ním podané odvolanie berie späť. Vzhľadom k tomu, že predseda senátu nezistil žiadne zákonné prekážky, ktoré by bránili k späťvzatiu odvolania, toto späťvzatie vzal na vedomie Poučenie: Proti tomuto uzneseniu sťažnosť nie je prípustná.

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2015:6714010455.2 (dáta aktuálne k 4. 11. 2026). Záväzné je znenie zverejnené súdom.




